
VUKOVARSKO-SRIJEMSKA ŽUPANIJA

               OPĆINA JARMINA

              OPĆINSKO VIJEĆE    

KLASA: 015-01/16-01/1

UR.BROJ: 2188/04-01-16-54
Jarmina, 20. prosinca 2016. godine

Temeljem članka 7. i 34.  Zakona o socijalnoj skrbi (N.N. 33/12.) i članka 31. Statuta Općine Jarmina («Službeni vjesnik» Vukovarsko-srijemske županije 12/14.), Općinsko vijeće Općine Jarmina na sjednici održanoj dana 20. prosinca 2016. godine, donijelo je:

PROGRAM
o Socijalnom programu Općine Jarmina za  2017. godinu

Članak 1.


Socijalna skrb je od posebnog interesa za Republiku Hrvatsku pa tako i za stanovništvo Općine Jarmina.

Članak 2.


Općina Jarmina će za potrebe provođenja Socijalnog programa u 2017. godini izdvojiti sredstava u visini 815 .000,00 kuna iz svog proračuna.

Članak 3.

Sredstva iz pozicije Socijalnog programa mogu se isključivo koristiti za pomoći korisnicima koji udovoljavaju kriterijima iz Odluke o socijalnoj skrbi („Službeni vjesnik“ Vukovarsko – srijemske županije)

 SOCIJALNO VIJEĆE:

Članak 4.


Za provođenje Socijalnog programa uz Jedinstveni upravni odjel Općine za 2017.godinu zadužen je i Odbor za socijalnu skrb, stalno radno tijelo Općinskog vijeća.

Članak 5.


Odbor za socijalnu skrb broji 3 člana, izabrana od strane Općinskog vijeća. Odbor za socijalnu skrb ima predsjednika koji rukovodi sjednicama Odbora.

PRIJAVA ZAHTJEVA ZA SOCIJALNU POMOĆ:

Članak 6.

Zahtjev za dodjelu socijalne pomoći podnosi se sa cjelokupnom propisanom dokumentacijom u Jedinstveni upravni odjel Općine.

KRITERIJ ZA RASPODJELU SREDSTAVA:


Članak 7.


Ukupnu sumu predviđenih sredstava treba raspodijeliti u sljedeće kategorije:


1. pomoć za troškove stanovanje ------------------------ 25.000,00 kn,

2. jednokratna pomoć u novcu i naravi ----------------- 30.000,00 kn,

3. pomoć za prijevoz učenika srednje škole ----------- 70.000,00 kn,

4. stipendiranje studenata --------------------------------  60.000,00 kn,

5. pokloni djeci za božićne blagdane -------------------   5.000,00 kn,

6. pomoć za opremu novorođenog djeteta ------------- 30.000,00 kn,

7. subvencioniranje vrtića i „male škole“ -------------- 120.000,00 kn,
8.  financiranje aktivnosti umirovljenika  -----------------5.000,00 kn 

Članak 8.



Pomoć za štete uzrokovane prirodnim katastrofama, te sanacija štete – 

elementarna nepogoda – 50.000,00 kuna.
Članak 9.

           Korisnicima pomoći za ogrjev  30.000,00 kuna.
Članak 10.


Za rad udruge „Pomoću kući starim i nemoćnim osobama“ kroz program brige o starijim i nemoćnim osobama predviđeno je 390.000,00 kuna.  
Članak 11.


Predmetna sredstva iz čl. 7. i 8. osigurana su iz redovnih sredstava prihoda Proračuna Općine Jarmina za 2017. godinu.


Predmetna sredstva iz čl. 9. izdvojiti će se iz proračuna Vukovarsko – srijemske županije, a sredstva iz čl. 10. osigurana su dijelom u Državnom proračunu, Ministarstvo za demografiju obitelj, mlade i socijalnu politiku, dijelom u Proračunu Općine Jarmina i dijelom samih korisnika. 


Doznačavanje i uporaba predmetnih sredstava će se vršiti prema dinamici prihoda Proračuna, te prema pravomoćnosti rješenja.

Članak 12.


Ovaj Program stupa na snagu osmog dana od dana objave,  a objaviti će se u „Službenom vjesniku“ Vukovarsko - srijemske županije, oglasnoj ploči Općine Jarmina i web stranici (www.jarmina.hr).

                                                                                         Predsjednik općinskog vijeća:
                                                                                  Mario  Rožić
